**სსიპ - საქართველოს ტურიზმის ეროვნული ადმინისტრაცია**

**მოწვევა ინტერესთა გამოხატვის თაობაზე თბილისის საკონცერტო დარბაზში, ბლექ სი არენაზე (შეკვეთილი), მუსიკის სახლში (ბათუმი) განსახორციელებელ პროექტებთან დაკავშირებით**

1. **შესავალი**

წინამდებარე მოწვევას ინტერესთა გამოხატვის თაობაზე თბილისის საკონცერტო დარბაზში, ბლექ სი არენაზე (შეკვეთილი), მუსიკის სახლში (ბათუმი) განსახორციელებელ პროექტებთან დაკავშირებით (შემდგომში „**მოწვევა**“) აცხადებს სსიპ - საქართველოს ტურიზმის ეროვნული ადმინისტრაცია (სარეგისტრაციო ნომერი: 204578206, შემდგომში „**ადმინისტრაცია**“). ტურიზმის განვითარების, კულტურული ღონისძიებების მხარდაჭერის და ტურისტული დანიშნულების ადგილების განვითარებისა და პოპულარიზაციის მიზნით, ადმინისტრაცია მიზნად ისახავს 2018 წლის გაზაფხული-ზაფხული-შემოდგომის სეზონების განმავლობაში თბილისის საკონცერტო დარბაზში (შემდგომში „**საკონცერტო დარბაზი**“), ბლექ სი არენაზე (შეკვეთილი) (შემდგომში „**არენა**“) და მუსიკის სახლში (ბათუმი) (შემდგომში „**მუსიკის სახლი**“) არაერთი კულტურული ღონისძიების ორგანიზების ხელშეწყობას პროექტ CHECK IN GEORGIA-ს ფარგლებში.

ადმინისტრაციის მიზანია, შეარჩიოს პირები, რომლებიც უზრუნველყოფენ თბილისის საკონცერტო დარბაზში, ბლექ სი არენაზე (შეკვეთილი) ან მუსიკის სახლში (ბათუმი)სხვადასხვა სახის კულტურული ღონისძიების მაღალ დონეზე ორგანიზებას. შესაბამისად, ადმინისტრაცია იწვევს დაინტერესებულ პირებს, მონაწილეობა მიიღონ ინტერესთა გამოხატვის პროცესში ქვემოთ მოცემული პირობების გათვალისწინებით.

1. **პროექტის აღწერა**
2. პროექტის ძირითადი მოთხოვნები (შერჩეული კანდიდატის ვალდებულებები):
3. 2018 წლის აპრილიდან ოქტომბრის ჩათვლით (შეთავაზებული თარიღების შესაბამისად) ერთი ან რამდენიმე მუსიკალური, ქორეოგრაფიული და სხვა სახის კულტურული ღონისძიების ორგანიზება შოუბიზნესის ბაზარზე მოთხოვნადი ქართველი ან/და ქართველი და უცხოელი (უცხოელი შემსრულებლის კომპონენტი არ უნდა შეადგენდეს მთელი ღონისძიების 50%-ზე მეტს) შემსრულებლების (არტისტების) ერთობლივი მონაწილეობით;
4. შემსრულებლებთან ან მათ წარმომადგენლებთან (აგენტებთან) მოლაპარაკებების წარმოება და მათთან ხელშეკრულებების გაფორმება ღონისძიებაში მონაწილეობასთან დაკავშირებით, დასტურდება 5.2. პუნქტის შესაბამისად;
5. ღონისძიების პოპულარიცაზიის მიზნით რეკლამების განთავსება სატელევიზიო, რადიო, ინტერნეტ და სხვა სივრცეებში, ბანერების განთავსება, ფლაერებისა და ბუკლეტების გავრცელება, ა. შ., კანდიდატის მიერ წარმოდგენილი ინფორმაციის შესაბამისად, რაც კანდიდატის გამარჯვების შემთხვევაში აისახება შესაბამის ხელშეკრულებაში;
6. ღონისძიებაზე დასასწრები ბილეთების დამზადება და რეალიზაცია (მათ შორის ელექტრონული სახით). ბილეთების გაყიდვების მაქსიმიზაციის მიზნით სხვადასხვა სახის მარკეტინგული კამპანიის ორგანიზება. ადმინისტრაცია არ ჩაერევა ბილეთების რეალიზაციის პროცესში. გაყიდული ბილეთებიდან მიღებული შემოსავალი რჩება ღონისძიების განმახორციელებელს განსაკარგად.
7. ღონისძიების განსახორციელებლად საჭირო ფინანსური რესურსების მოძიება;
8. ღონისძიების განხორციელება/ორგანიზება წინამდებარე მოწვევით გათვალისწინებული მოთხოვნებისა და შემდგომში ადმინისტრაციასთან გასაფორმებელი ხელშეკრულებით გათვალისწინებული პირობების შესაბამისად.
9. **ადმინისტრაციის მონაწილეობა**

ადმინისტრაცია პროექტის განხორციელებას მხარს დაუჭერს ქვემოთმოცემული საკონცერტო დარბაზებითა და დარბაზში არსებული სასცენო ტექნიკური აღჭურვილობით, შეთავაზებულ თარიღებში, ქვემოთმოცემული შეთავაზებების შესაბამისად. კანდიდატს შეუძლია წარმაოდგინოს წინადადება მაქსიმუმ 3 (სამი) თარიღისთვის.

**3.1. სასცენო ტექნიკური აღჭურვილობით უზრუნველყოფილი საკონცერტო დარბაზი:**

**ბლექ სი არენა**

მისამართი - ოზურგეთის მუნიციპალიტეტის სოფელ ნატანები

შეთავაზებული თარიღები - 2018 წლის 2, 19, 21 ივნისი; 2018 წლის 4, 11, 21, 31 ივლისი; 2018 წლის 12, 26, 29 სექტემბერი.

დარბაზის მომსახურება, რომელსაც ადმინისტრაცია დაფარავს (სასცენო ტექნიკური აღჭურვილობით) – 45,000 ლარი.

დარბაზის მომსახურებაში შედის - ღონისძიების არენა-ს საკონცერტო დარბაზით უზრუნველყოფა, ასევე ღონისძიების ტექნიკური მხარდაჭერა (ბლექ სი არენას საკუთრებაში არსებული LED ეკრანებით, სცენის განათების, გახმოვანების აპარატურით და აღნიშნული ტექნიკის მართვისთვის საჭირო პერსონალით), დარაბაზის ტერიტორიაზე დასუფთავება და სასწრაფო სამედიცინო დახმარების მობილიზება.

**თბილისის საკონცერტო დარბაზი**

მისამართი - ქალაქი თბილისი, მთაწმინდის რაიონი, მელიქიშვილის გამზ., N1

შეთავაზებული თარიღები - 2018 წლის 7, 11, 24 მაისი, 2018 წლის 15, 20, 23, 28 სექტემბერი, 2018 წლის 5, 10, 14 ოქტომბერი.

დარბაზის მომსახურება, რომელსაც ადმინისტრაცია დაფარავს (სასცენო ტექნიკური აღჭურვილობით) – 25,000 ლარი.

დარბაზის მომსახურებაში შედის - ღონისძიების ორგანიზების მხარდაჭერა შესაბამისი ტექნიკური საშუალებებითა და ტექნიკური პერსონალით; ტექნიკური საშუალებები მოიცავს მიმწოდებლის საკუთრებაში არსებულ გახმოვანების აპარატურას, განათების აპარატურას (კერძოდ 24 ცალი ფონის მიმცემი, მოძრავი ე.წ. „ვოშის აპარატს, 24 ცალ ე.წ. „სკანერს“, პულტებს და შესაბამის მომსახურე პერსონალს), 24 კვ.მ. ლედ ეკრანით (რაც მოიცავს პულტებსა და მომსახურე პერსონალს) მომსახურებას. ასევე ღონისძიების პროცესში მთლიანად საკონცერტო დარბაზში სისუფთავის უზრუნველყოფა და უსაფრთხოების დაცვა;

*ბონუსი - ღონისძიების რეკლამირება ტელეკომპანია „იმედის“ ეთერით, სარეკლამო რგოლის ხანგრძლივობა არ უნდა აღემატებოდეს 30 წამს და მისი გაშვება დაიწყება თითოეულ ღონისძიებამდე 5 (ხუთი) კალენდარული დღით ადრე დღეში 6-ჯერ, სხვადასხვა დროს; აღნიშნული სარეკლამო რგოლი უნდა დაამზადოს გამარჯვებულმა კანდიდატმა და მიაწოდოს თბილისის საკონცერტო დარბაზს ღონისძიების ჩატარებამდე არა უგვიანეს 10 (ათი) კალენდარული დღით ადრე.*

**მუსიკის სახლი (ბათუმი)**

მისამართი - ქალაქი ბათუმი, ოდისეი დიმიტრიადის ქუჩა N1

შეთავაზებული თარიღები - 2018 წლის 15, 20, 24, 27, 30, 31 ივლისი და 2018 წლის 3, 10, 11, 12, 14, 16, 17, 21, 24 აგვისტო.

დარბაზის მომსახურება, რომელსაც ადმინისტრაცია დაფარავს (სასცენო ტექნიკური აღჭურვილობით) – 7,000 ლარი.

დარბაზის მომსახურებაში შედის - საკონცერტო დარბაზით უზრუნველყოფა, ისევე როგორც ტექნიკური და დამხმარე პერსონალით მომსახურება. ღონისძიების ჩატარების პროცესში მუსიკალური ცენტრის ფოიეში და საკონცერტო დარბაზში სისუფთავის უზრუნველყოფა და უსაფრთხოების დაცვა.

*შენიშვნა:* კანდიდატს, ზემოთმოცემული თარიღის/ ებიდან ერთ-ერთის შემოთავაზებასთან ერთად, შეუძლია წარმოადგინოს დამატებით ერთი (სასურველი) თარიღი, რომელიც შემოთავაზებული არ არის. ასეთ შემთხვევაში, კანდიდატმა უნდა დაასაბუთოს ალტერნატიული თარიღის შემოთავაზების აუცილებლობა და დაადასტუროს, რომ აღნიშნული თარიღის დაუკმაყოფილებლობის შემთხვევაში მზად არის ჩაატაროს ღონისძიება ზემოთმოცემული თარიღებიდან ერთ-ერთ შემოთავაზებულ დღეს.

**3.2. PR და მარკეტინგული აქტივობები**

**ღონისძიების რეკლამა სოციალურ ქსელში:**

ბიუჯეტი - თითოეული ღონისძებისთვის 500-დან 2000 ლარამდე;

პერიოდი - განხილული იქნება კანდიდატის შემოთავაზება პერიოდთან დაკავშირებით.

**ღონისძიების გარე რეკლამა:**

ლოკაციები - სხვადასხვა ლოკაციები საქართველოს მასშტაბით (დაზუსტდება ადმინისტრაციის მიერ);

პერიოდი - განხილული იქნება კანდიდატის შემოთავაზება პერიოდთან დაკავშირებით.

3.3. თითოეული კანდიდატი ვალდებულია, წინადადებაში მიუთითოს და დაასაბუთოს მოთხოვნილი მონაწილეობა ადმინისტრაციის მიერ.

1. **ინტერესთა გამოხატვის წესი, პირობები და პროცედურები:**
2. კანდიდატები უნდა აკმაყოფილებდნენ ქვემოთმოცემულ წინასაკვალიფიკაციო მოთხოვნებს (**„წინასაკვალიფიკაციო მოთხოვნები“**) და წარმოადგინონ შემდეგი ინფორმაცია:
3. საფირმო სახელწოდება, იურიდიული/ფაქტობრივი მისამართი, საკონტაქტო პირები და საკონტაქტო მონაცემები;
4. ამონაწერი სამეწარმეო რეესტრიდან;
5. კანდიდატის რეზიუმე (გამოცდილების აღწერა), რომელიც ადასტურებს, რომ კანდიდატი სულ მცირე ბოლო ორი წლის განმავლობაში საქმიანობს საქართველოში მსგავსი კულტურული ღონისძიებების ორგანიზების კუთხით და ამ დროის განმავლობაში გააჩნია საქართველოს ტერიტორიაზე მსგავსი ღონისძიებების განხორციელების გამოცდილება და აკმაყოფილებს ამ მოწვევით გათვალისწინებულ მოთხოვნებს. იმ შემთხვევაში, თუ კანდიდატების გამოცდილების აღწერა ეფუძნება მისი დამფუძნებლის, დირექტორის ან საორგანიზაციო გუნდის წევრის/წევრების გამოცდილებას, კანდიდატმა უნდა უზრუნველყოს თითოეული ასეთი პირის მოწვევაში მონაწილეობაზე თანხმობის დადასტურება წერილობითი ფორმით. რეზიუმეს უნდა ახლდეს სათანადო დოკუმენტაცია და ცნობები;
6. დეტალური ინფორმაცია ღონისძიების თაობაზე მე-2 მუხლით გათვალისწინებული პროექტის ძირითადი კომპონენტების შესაბამისად:
   * ღონისძიების დეტალური აღწერა;
   * მოთხოვნა ადმინისტრაციის მხარდაჭერის შესახებ (მე-3 მუხლის შესაბამისად);
   * ღონისძიების განსახორციელებლად საჭირო თანხის ჯამური ოდენობა, დეტალური ბიუჯეტი და ხარჯთაღრიცხვა;
7. დეტალური ინფორმაცია წინადადებით გათვალისწინებული ღონისძიების სრულად დაფინანსების წყაროების შესახებ. არსებობის შემთხვევაში, კანდიდატი წარმოადგენს ინფორმაციას დაფინანსების გამცემ პირებზე/სპონსორებზე და მათთან გაფორმებულ წინარე ხელშეკრულებებს, პირობით გარიგებებს (სასპონსორო პაკეტებს, სტატუსებს) და ა. შ. გამარჯვებული კანდიდატის მიერ ორგანიზებულ ღონისძიებაზე, სპონსორის სტატუსით ისარგებლებს/ისარგებლებენ პროექტ CHECK IN GEORGIA-ს სპონსორი/ები, ხოლო გენერალური სპონსორის სახელით პროექტ CHECK IN GEORGIA-ს გენერალური სპონსორი. ადმინისტრაცია აცნობებს გამარჯვებულ კანდიდატებს CHECK IN GEORGIA-ს სპონსორი/ების, მაშ შორის გენერალური სპონსორის შესახებ, რომლებსაც მიენიჭებათ უპირატესობა სხვა სპონსორებთან შედარებით.
8. საგადასახადო დავალიანების არქონის დამადასტურებელი დოკუმენტი;
9. ღონისძიებაში მონაწილე შემსრულებლის ან მისი უფლებამოსილი წარმომადგენლისგან, ღონისძიებაში მონაწილეობის მიღებაზე სურვილის დამადასტურებელი დოკუმენტაცია (წერილობითი შეთანხმება, შემსრულებელთან ან მის აგენტთან არსებული კორესპონდენცია ან სხვა დოკუმენტი).
10. კანდიდატი ვალდებულია წარუდგინოს ადმინისტრაციას წინადადება თანდართული განაცხადის ფორმის მიხედვით (დანართი N1.1);
11. წინადადება და თანდართული დოკუმენტაცია წარმოდგენილი უნდა იყოს ქართულ ენაზე. სხვა ენაზე მომზადებულ წინადადებას ან წინადადებასთან დაკავშირებულ დოკუმენტაციას უნდა დაერთოს სანოტარო წესით დამოწმებული ქართული თარგმანი. ქართულ და უცხოურ ენაზე მომზადებულ წინადადებებს შორის წინააღმდეგობის შემთხვევაში, უპირატესობა მიენიჭება ქართულ ვერსიას;
12. კანდიდატები შესაძლებელია ადმინისტრაციის მიერ მოწვეული იქნენ პრეზენტაციის გასაკეთებლად;
13. ადმინისტრაცია/კომისია განიხილავს მხოლოდ იმ წინადადებებს, რომლებიც აკმაყოფილებს მე-4.1. პუნქტით გათვალისწინებულ წინასაკვალიფიკაციო მოთხოვნებს;
14. კანდიდატი არ შეიძლება იყოს საჯარო სამართლის იურიდიული პირი ან სახელმწიფოს წილობრივი მონაწილეობით შექმნილი საწარმო;
15. წინადადების წარდგენა:

ყველა წინადადება წარდგენილი უნდა იქნეს 3 ეგზემპლარად (1 ორიგინალი და 2 ასლი) დალუქულ კონვერტში, რომელშიც ასევე მოთავსებულია ელექტრონული ვერსია (PDF), არაუგვიანეს 2018 წლის 18 აპრილისა (შემდგომში „**წარდგენის ვადა**“) ადმინისტრაციაში, შემდეგ მისამართზე:

სსიპ - საქართველსო ტურიზმის ეროვნული ადმინისტრაცია - საქართველო, თბილისი, სანაპიროს ქ. N4.

იმ შემთხვევაში, თუ არსებობს განსხვავება წინადადების წერილობით და ელექტრონულ ვერსიებს შორის, ნაბეჭდ ვერსიას ენიჭება უპირატესობა.

1. შეფასება და შეფასების პროცესი.
2. წინადადებების შეფასების პროცესი წარიმართება შესარჩევი კომისიის მიერ წარდგენის ვადის დასრულებიდან არაუგვიანეს 14 (თოთხმეტი) კალენდარული დღისა;
3. განაცხადში ან თანდართულ დოკუმენტაციაში არსებული ხარვეზის აღმოფხვრის მიზნით, კანდიდატს შესაძლოა განესაზღვროს ვადა არანაკლებ 3 (სამი) და არაუმეტეს 5 (ხუთი) სამუშაო დღისა;
4. შეფასების პროცესში კანდიდატთა შერჩევა მოხდება შემდეგი ფაქტორების გათვალისწინებით:

* ღონისძიების აღწერა/შინაარსი. შემოთავაზებული ღონისძიების და შემსრულებლების მასშტაბურობა, აქტუალურობა და სხვა;
* კანდიდატის გამოცდილება საქართველოში მსგავსი კულტურული ღონისძიებების ორგანიზების კუთხით და ასეთი ღონისძიებების მასშტაბი;
* კანდიდატის თანამონაწილეობა ადმინისტრაციის მიერ დასაფინანსებელი კომპონენტების ფარგლებში (გამარჯვებული კანდიდატის მიერ დარბაზის მომსახურების ღირებულების თანაგადახდის შემოთავაზების შემთხვევაში, მის მიერ ასეთი ანაზღაურების გადახდა დარბაზისათვის ხდება ავანსად, ღონისძიების გამართვამდე 14 კალენდარული დღით ადრე);
* იმ შემთხვევაში, თუკი რამოდენიმე კანდიდატის მიერ წარმოდგენილი იქნება ერთი და იგივე პროექტი ან/და პროექტი, რომლის ძირითადი კომპონენტები მნიშნელოვნად ემთხვევა ერთმანეთს, კომისია არჩევანს შეაჩერებს იმ კანდიდატზე, რომელმაც უფრო ადრე შემოიტანა წინადადება და რომელიც აკმაყოფილებს ინტერესთა გამოხატვით განსაზღვრულ სხვა პირობებს;
* კანდიდატებს შორის თანაბარი კონკურენტული პირობების არსებობის შემთხვევაში, კომისია არჩევანს შეაჩერებს იმ კანდიდატზე, რომელმაც უფრო ადრე შემოიტანა წინადადება და რომელიც აკმაყოფილებს ინტერესთა გამოხატვით განსაზღვრულ სხვა პირობებს. ამასთან, კანდიდატებს შორის თანაბარი კონკურენტული პირობების არსებობის შემთხვევაში, კომისია გაითვალისწინებს კანდიდატის მიერ შემოთავაზებული თარიღების რაოდენობას.

1. დაუშვებელია შემოთავაზებული კულტურული ღონისძიება პირდაპირ ან/და ირიბად ემსახურებოდეს რომელიმე პოლიტიკური ან/და რელიგიური გაერთიანების ინტერესებს.
2. **კანდიდატებთან ხელშეკრულების დადების წინაპირობები**
3. შერჩევის დასრულებისთანავე, ადმინისტრაცია გაუგზავნის წერილობით შეტყობინებას გამარჯვებულ კანდიდატს/კანდიდატებს და მოიწვევს მას/მათ ხელშეკრულების პროექტთან დაკავშირებული მოლაპარაკებების წარმოებისათვის. ხელშეკრულების ფორმატი ღიაა მოლაპარაკებებისათვის, მხოლოდ იმ ფარგლებში, რომ ამგვარი მოლაპარაკების შედეგები გავლენას არ მოახდენს ინტერესთა გამოხატვის თაობაზე მოწვევის ძირითად, პირობებზე და შეესაბამება საქართველოს კანონმდებლობას. მოლაპარაკებების ხანგრძლივობა არ უნდა აღემატებოდეს შეტყობინების გაგზავნიდან 30 (ოცდაათი) კალენდარულ დღეს;
4. ხელშეკრულების აუცილებელი პირობაა, რომ კანდიდატმა, ასეთი ხელშეკრულების გაფორმებიდან არაუგვიანეს 30 (ოცდაათი), მაგრამ ღონისძიების გამართვამდე არაუგვიანეს 30 (ოცდაათი) კალენდარული დღით ადრე, წარუდგინონ ადმინისტრაციას, შემსრულებელთან/შემსრულებლებთან გაფორმებული წერილობითი ხელშეკრულება, რომლითაც დასტურდება შემსრულებლი(ებ)ს მონაწილეობა ღონისძიებაში; ხელშეკრულება შეიძლება ითვალისწინებდეს განსხვავებულ ვადას, იმ შემთხვევაში თუკი ხელშეკრულების გაფორმების დღიდან ასეთი ვადის დაცვა შეუძლებელია შესაბამისი დროის არ არსებობის გამო.
5. ადმინისტრაცია უფლებამოსილია, მოსთხოვოს კანდიდატს წინადადებაში მითითებული ნებისმიერი ინფორმაციის დაზუსტება, განმარტება ან დამატებითი ინფორმაციის წარდგენა.
6. **სხვადასხვა**
7. წინამდებარე მოწვევა, მასთან დაკავშირებული ყველა საკითხი და პროცედურა, რომელიც მოიცავს საპროექტო წინადადების წარდგენას, წინასაკვალიფიკაციო და შეფასების პროცესს რეგულირდება და განიმარტება საქართველოს კანონმდებლობის შესაბამისად. ნებისმიერი დავა, შეუთანხმებლობა და პრეტენზია, რომელიც წარმოიშობა ამ მოწვევის საფუძველზე ან მასთან კავშირშია, წარედგინება საქართველოს საერთო სასამართლოს. მხარეები კისრულობენ ვალდებულებას, დაყოვნების გარეშე შეასრულონ საქართველოს საერთო სასამართლოს მიერ მიღებული კანონიერ ძალაში შესული გადაწყვეტილება;
8. შერჩეულ კანდიდატს არ აქვს უფლება ინტერესთა გამოხატვაში მონაწილეობის შედეგად წარმოშობილი ნებისმიერი უფლება გადასცეს ნებისმიერ პირს ან რაიმე ფორმით უფლებრივად დატვირთოს ამგვარი უფლებები ადმინისტრაციის წინასწარი წერილობითი თანხმობის გარეშე;
9. წინამდებარე მოწვევაში არაფერი უნდა იქნეს გაგებული ისე, როგორც შერჩეული კანდიდატისათვის პროექტის განხორციელების ექსკლუზიური უფლების გადაცემა ამ მოწვევით განსაზღვრულ პროცედურებში მონაწილეობიდან ან ხელშეკრულებიდან გამომდინარე;
10. ინტერესთა გამოხატვის თაობაზე მოწვევა არ წარმოშობს ადმინისტრაციის ვალდებულებას, აირჩიოს რომელიმე კანდიდატი ან აუნაზღაუროს რომელიმე კანდიდატს ხარჯები. გარდა ამისა, საპროექტო წინადადების ან ნებისმიერი დოკუმენტაციის წარდგენა არ ანიჭებს კანდიდატს ადმინისტრაციის მიმართ რაიმე მოთხოვნის ან პრეტენზიის წარდგენის უფლებას. მონაწილეთა მიერ ინტერესთა გამოხატვის თაობაზე ამ მოწვევის საპასუხოდ გაწეული და შემდგომში ინფორმაციის მოთხოვნასთან დაკავშირებული ყველა ხარჯი უნდა გაიღონ კანდიდატებმა;
11. ყოველგვარი ეჭვის გამორიცხვის მიზნით, ადმინისტრაციას არ შეიძლება, დაეკისროს რაიმე სახის პასუხისმგებლობა ან ვალდებულება ღონისძიების ორგანიზებიდან გამომდინარე საავტორო უფლებებთან დაკავშირებით. გამარჯვებული კანდიდატი, რომელიც უზრუნველყოფს ღონისძიების ორგანიზებას, ვალდებულია შეასრულოს საქართველოს კანონმდებლობით გათვალისწინებული ვალდებულებები და საჭიროების შემთხვევაში გადაიხადოს ყველა სახის საფასური, რაც დაკავშირებულია საავტორო და მომიჯნავე უფლებების დაცვასთან.
12. **ზეგავლენის მცდელობა**

კანდიდატის, მისი წარმომადგენლის ან მასთან დაკავშირებული პირის ნებისმიერი მცდელობა, რაიმე გზით გავლენა მოახდინოს ინტერესთა გამოხატვის პროცესზე ან მოიპოვოს არასამართლიანი უპირატესობა გამოიწვევს კანდიდატის დისკვალიფიკაციას.

1. **ადმინისტრაციის** **უფლებები**

ადმინისტრაცია იტოვებს უფლებას:

* ადმინისტრაციის ვებ გვერდზე გამოქვეყნებული განცხადების საფუძველზე, უარი თქვას ან შეცვალოს ინტერესთა გამოხატვის თაობაზე ამ მოწვევის ნებისმიერი მოთხოვნა და პირობა კანდიდატებისთვის წინასწარი გაფრთხილების ან შეტყობინების გაგზავნის გარეშე;
* ადმინისტრაციის მიერ ინტერესთა გამოხატვის თაობაზე ამ მოწვევის ნებისმიერი მოთხოვნის ან პირობის ცვლილების შემთხვევაში, კანდიდატებს მიეცემათ დამატებით არანაკლებ 3 (სამი) სამუშაო დღე შეცვლილი მოთხოვნების ან პირობების დაკმაყოფილების მიზნით;
* გაიხმოს წინამდებარე ინტერესთა გამოხატვის თაობაზე მოწვევა ნებისმიერ დროს, ან ხელახლა მოიწვიოს კანდიდატები იმავე ან სხვა საფუძვლით, ადმინისტრაციის ვებგვერდზე გამოქვეყნების გზით;
* მოითხოვოს კანდიდატის მიერ წარმოდგენილი დოკუმენტაციის დაზუსტება, განმარტება ან დამატებითი დოკუმენტაციის წარდგენა;
* დისკვალიფიკაცია მიანიჭოს ნებისმიერ კანდიდატს, შეწყვიტოს წინამდებარე მოწვევა და მოწვევით გათვალისწინებულ პროექტზე მუშაობა ნებისმიერ დროს (მათ შორის, კანდიდატების მიერ ინტერესთა გამოხატვის შესახებ დოკუმენტაციის წარმოდგენის შემდგომ) და ნებისმიერი საფუძვლით. ამ შემთხვევაში, კანდიდატები აღიარებენ, რომ ადმინისტრაციას არ შეიძლება დაეკისროს რაიმე სახის პასუხისმგებლობა ან ზიანის ანაზღაურების ვალდებულება ამ პუნქტით გათვალისწინებულ შემთხვევაში.
* არ გააფორმოს რაიმე შეთანხმება და ხელშეკრულება კანდიდატებთან, ამ მოწვევაში მითითებული ნებისმიერი პროცესის (პროცედურის) დასრულების შედეგად.

1. **მოთხოვნა განმარტებაზე**

კანდიდატებმა მოთხოვნა განმარტებებზე უნდა წარმოადგინონ ინტერესთა გამოხატვის თაობაზე მოწვევის გამოცხადებიდან არაუგვიანეს 10 (ათი) კალენდარული დღის ვადაში ქვემოთ მითითებულ ელექტრონულ მისამართზე. ადმინისტრაცია თავის ვებგვერდზე გამოაქვეყნებს და ყველა კანდიდატისათვის ხელმისაწვდომს გახდის განმარტებებთან დაკავშირებით მოცემულ ვადაში მიღებულ კითხვებზე პასუხებს.

**საკონტაქტო ინფორმაცია:**

ელ ფოსტა: [info.checkingeorgia@gnta.ge](mailto:infocheckingeorgia@gnta.ge)

***დანართიN1.1***

**სსიპ - საქართველოს ტურიზმის ეროვნული ადმინისტრაცია**

**განაცხადის ფორმა**

**1. ინფორმაცია კანდიდატის შესახებ**

* **წინადადების წარმომდგენი კანდიდატის სამართლებრივი ფორმა**

|  |
| --- |
|  |

* **კანდიდატის სახელწოდება საიდენტიფიკაციო კოდი**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

* **კანდიდატის იურიდიული/ფაქტობრივი მისამართი** *(ქალაქი, ქუჩა, # )*

|  |
| --- |
|  |

* **კანდიდატის საკონტაქტო ინფორმაცია**

|  |  |  |
| --- | --- | --- |
|  |  |  |

ტელეფონი/ფაქსი ელფოსტა ვებგვერდი

* **კანდიდატის საკონტაქტო პირი**

|  |  |
| --- | --- |
| სახელი/გვარი |  |
| თანამდებობა |  |
| ტელეფონი |  |
| ელ-ფოსტა |  |

* **ინფორმაცია კანდიდატის შესახებ** (რეზიუმე, რომელიც ადასტურებს, რომ კანდიდატი ბოლო ორი წლის განმავლობაში საქმიანობს საქართველოში მსგავსი კულტურული ღონისძიებების ორგანიზების კუთხით და ამ დროის განმავლობაში გააჩნია საქართველოს ტერიტორიაზე მსგავსი ღონისძიებების განხორციელების გამოცდილება).

|  |
| --- |
|  |

**2. ღონისძიების აღწერილობა** (აღწერეთ დეტალურად კონკრეტული ღონისძიება, შემსრულებლები, განხორციელების ვადები, ა. შ.)

|  |  |  |  |
| --- | --- | --- | --- |
|  | დაგეგმილი აქტივობა | განხორციელების პერიოდი | დაგეგმილი აქტივობის  აღწერა |
| 1. |  |  |  |
| 2. |  |  |  |

* **პროექტის განხორციელების რისკფაქტორები** (ღონისძიებაში მონაწილე შემსრულებლ(ებ)ის მიმართ მოთხოვნა შოუბიზნესის ბაზარზე, ა. შ.)

|  |
| --- |
|  |

* **მოთხოვნილი მხარდაჭერის შესახებ ინფორმაცია**

|  |  |  |  |  |  |  |
| --- | --- | --- | --- | --- | --- | --- |
| შერჩეული საკონცერტო დარბაზი | შეთავაზებული სიიდან შერჩეული თარიღი | სხვა სასურველი თარიღი  (არსებობის შემთხვევაში) | ინტერნეტ PR და მარკეტინგული აქტივობა | | გარე რეკლამა | შემოთავაზებული თანადაფინანსების ოდენობა დარბაზის მომსახურების ღირებულებიდან (ასეთის არსებობის შემთხვევაში) |
| მოთხოვნილი ბიუჯეტი | შემოთავაზებული პერიოდი |
|  |  |  |  |  | კი / არა |  |

*შენიშვნა:* განმცხადებელი ადასტურებს, რომ სხვა სასურველი თარიღის შეურჩევლობის შემთხვევაში მზად არის ღონისძიება ჩაატაროს შეთავაზებული სიიდან შერჩეულ თარიღში ზემოთმითითებულის შესაბამსიად.

* **ფინანსური გაანგარიშება/ხარჯთაღრიცხვა**

(მოთხოვნა მხარდაჭერის შესახებ; დეტალური აღწერა წინადადებით გათვალისწინებული ღონისძიების სრულად დაფინანსების წყაროების შესახებ და ა. შ.)

|  |  |  |  |  |  |  |
| --- | --- | --- | --- | --- | --- | --- |
|  | დაგეგმილი აქტივობა | განხორციელების პერიოდი | დაგეგმილი აქტივობის აღწერა | ღირებულება  (ლარი) | დაფინანსების წყარო | |
| დაფინანსების გამცემი პირი / სპონსორი | თვითდაფინანსება |
| 1. |  |  |  |  |  |  |
| 2. |  |  |  |  |  |  |
| 3. |  |  |  | |  |  |

***\**** ***გთხოვთ, ბიუჯეტში თანხები მიუთითოთ საქართველოს ეროვნულ ვალუტაში, კანონმდებლობით გათვალისწინებული ყველა გადასახადის ჩათვლით;***

**3. სპონსორებთან შეთანხმებული პირობები (ასეთის არსებობის შემთხვევაში)**

|  |
| --- |
|  |

**4. დამატებითი ინფორმაცია**

|  |
| --- |
|  |

**5. დანართის სახით წარმოსადგენი დოკუმენტაცია**

* ამონაწერი მეწარმეთა და არასამეწარმეო იურიდიული პირების რეესტრიდან;
* საგადასახადო დავალიანების არქონის დამადასტურებელი დოკუმენტი;
* ღონისძიებაში მონაწილე შემსრულებლის ან მისი წარმომადგენლისგან, ღონისძიებაში მონაწილეობის მიღებაზე სურვილის დამადასტურებელი დოკუმენტაცია (წერილობითი შეთანხმება, შემსრულებელთან ან მის აგენტთან არსებული კორესპონდენცია ან სხვა დოკუმენტი), რომელშიც დეტალურად იქნება მითითებული ჰონორარის ოდენობა და მისი გადახდის წესი;
* არსებობის შემთხვევაში, დეტალური ინფორმაცია საპროექტო წინადადებით გათვალისწინებული ღონისძიების სრულად დაფინანსების წყაროების შესახებ. არსებობის შემთხვევაში, კანდიდატი წარმოადგენს ინფორმაციას დაფინანსების გამცემ პირებზე/სპონსორებზე და მათთან გაფორმებულ წინასწარ ხელშეკრულებებს, პირობით გარიგებებს (სასპონსორო პაკეტები, სტატუსები) ა. შ.;
* გამოცდილების დამადასტურებელი დოკუმენტები;

*წინამდებარე წინადადების წარმდგენი კანდიდატი*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

* *ეთანხმება და შერჩევის შემთხვევაში, მზად არის, უზრუნველყოს „თბილისის საკონცერტო დარბაზში, ბლექ სი არენაზე (შეკვეთილი) და მუსიკის სახლში (ბათუმი) განსახორციელებელ პროექტებთან დაკავშირებით ინტერესთა გამოხატვის თაობაზე მოწვევის პირობების დადგენის შესახებ“ სსიპ - საქართველოს ტურიზმის ეროვნული ადმინისტრაციის ხელმძღვანელის 2018 წლის 14 მარტის N33-ს ბრძანებით დამტკიცებული ინტერესთა გამოხატვის პირობების შესრულება.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*ხელმოწერა*

*თარიღი*